GiliGold/VAD_KnessetCorpus huggingface dataset:
משה גפני: אני ביקשתי בישיבה הקודמת שתגידי לי מה קורה עם הנושא הזה של היישובים של פיתוח הביוב.
מעין נשר: פיתוח הביוב?
מעין נשר: אתה לא ביקשת ממני.
משה גפני: לא ביקשתי?
משה גפני: אז ביקשתי ממישהו אחר.
משה גפני: המשרד היה אמור - - -
מעין נשר: משרד החקלאות.
משה גפני: כן, משרד החקלאות.
משה גפני: תוכלי לבדוק את זה עם משרד החקלאות?
משה גפני: זה היה צריך לבוא להחלטת ממשלה.
משה גפני: יש יישובים חקלאיים שבהם לא היה פיתוח של הביוב במשך כל השנים.
משה גפני: משרד החקלאות היה אמור לטפל בזה.
משה גפני: פניה 754
משה גפני: פניה 754, בבקשה.
עמית סדן: הפנייה מועדה עבור הנושאים הבאים: הדבר הראשון הוא תוספת של 20 מיליון ₪ עבור צרכי מחשוב ברשות למאגר ביומטרי; הדבר השני הוא שינויים פנימיים בתקציב הרשות שכוללים תוספת של 2.6 מיליון ₪ - - -
משה גפני: מה זה הביומטרי?
משה גפני: מה יש לכם עם זה?
עמית סדן: יש את הרשות למאגר ביומטרי שאמורה - - -
משה גפני: אבל אתם אומרים את זה כל הזמן.
אורי אריאל: הם מעבירים את הנתונים לרשות המיסים כי שם יש את הנתונים.
עמית סדן: מועבר כרגע צו בוועדת המדע ולאחריו אמור להתחיל הפרויקט.
משה גפני: אבל דיברנו מאה פעמים על זה – כל עוד שזה לא התחיל, מה אתם מעבירים פנייה?
עמית סדן: כיוון שהמערכות צריכות להתחיל לעבוד - - -
משה גפני: אבל זה עוד לא הוחלט.
משה גפני: ועדת המדע עוד לא סיימה.
עמית סדן: זה הוחלט.
עמית סדן: יש חוק שמתחילים - - -
משה גפני: את זה אני יודע, אבל דובר על זה באחת הישיבות הקודמות, בוועדת המדע עוד לא נגמר ההליך החוקי שצריך לעבור כדי לבצע את זה.
משה גפני: למה אתם כבר מעבירים כסף?
עמית סדן: עבר צו שהותקף בבג"צ ועכשיו, ממש ברגעים אלה שתי קומות מתחת, מתקנים אותו בוועדת המדע.
עמית סדן: לשם ההערכות וכדי שיוכלו להתחיל לפעול באופן מידי – כל המערכות, כל המחשוב, כל הטכנולוגיה צריכים להיות מוכנים.
עמית סדן: אם נחכה עם כל ההערכות עד אחרי שהכול יאושר אז ייקח עוד שנה להתחיל.
עמית סדן: בשביל הדבר הזה הם צריכים התקשרות של המערכת הממוחשבת שתנהל את כל המאגר הזה, ולשם כך נדרשת ההרשאה להתחייב.
משה גפני: פניות 767-755
משה גפני: פניות 755 עד 767, בבקשה.
מעין נשר: הפנייה נועדה לתגבר את תקציב השכר והגמלאות של משטרת ישראל ושירות בתי הסוהר בסך של 204 מיליון שקלים ו-440 אלף ₪.
משה גפני: אני מבקש, עוד פעם, ומתנצל.
משה גפני: את גם במשרד לביטחון פנים?
מעין נשר: לצורך הישיבה היום אני מייצגת את - - -
מעין נשר: יושבת לידי יוליה, תקציבאית המשרד.
מעין נשר: היא תסביר אם יהיו לך שאלות.
משה גפני: כן, אבל אני ביקשתי שרפרנט שנוגע למשרד צריך לבוא.
משה גפני: אם הוא לא יכול לבוא – דוחים את זה לשבוע הבא.
מעין נשר: 204 מיליון שקלים ו-440 אלף ₪.
אורי אריאל: זה שכר שוטרים.
משה גפני: מי התקציבאית?
יוליה טפר: אני מהמשרד לביטחון פנים.
משה גפני: את עובדת עם ראש אג"ת במשטרה?
יוליה טפר: כן, בממשקי עבודה כאלה ואחרים.
יוליה טפר: אנחנו אגף התקציבים של המשרד לביטחון פנים ועובדים גם מול אגף - - -
משה גפני: והוא אגף התקציבים של המשטרה?
משה גפני: והוא קשור גם לזה?
יוליה טפר: כן.
יוליה טפר: הפנייה נועדה לתגבר את תקציבי השכר והגמלאות של המשטרה ושב"ס כנגד הסכמי שכר שנחתמו במשק – הסכם עייני, תוספת של 1.75%, הסכם ניתוק הגמלאים משכר הפעילים.
משה גפני: זה בהתאם להסכמי השכר עם השוטרים והסוהרים?
יוליה טפר: בהתאם להסכמי השכר שנחתמו.
יוליה טפר: כן, כן.
משה גפני: פניה 768
משה גפני: מספר פנייה 768.
משה גפני: משרד הבריאות, יש רפרט?
משה גפני: רמדיה.
משה גפני: פניות 770-769
משה גפני: פניות 769 עד 770.
שירה ברגמן: הפנייה נועדה לתקצב את תקציב המנהל האזרחי בסך של 1,914 אלפי שקלים בהוצאה ובסך של 16,067 אלפי שקלים בהוצאה מותנת בהכנסה, כמפורט להלן: 1.
שירה ברגמן: תגבור תקציב השכר בסך של 1,914 אלפי שקלים ובסך של 4,092 אלפי שקלים בהוצאה מותנת בהכנסה בגין הסכם שכר קיבוצי שנחתם ביום 22 ביולי 2012.
שירה ברגמן: 2.
שירה ברגמן: סך של 11,975 אלפי שקלים בהוצאה מתנת בהכנסה עבור פרויקטים לפיתוח באזור.
שירה ברגמן: כמו כן נועדה הפנייה לביצוע שינויים פנימיים.
משה גפני: פנייה 771
משה גפני: פנייה 771, בבקשה.
רן רידיג: הפנייה נועדה לביצוע שינויים פנימיים בתקציב משרד התמ"ת שעיקרם: תקצוב הרשאה להתחייב בסך 15 מיליון שקלים למימון תכנית הכנה להשכלה גבוהה מתוקף החלטת ממשלה 4193; תקצוב תוספת בסך כ-31 מיליון שקלים לצורך הגדלת תקציב מה"ט; וכן התאמת התקציב של מערך סבסוד מעונות היום ומערכת בתי הספר המקצועיים במשרד התמ"ת – תכנית ביצוע עדכנית; כמו כן נועדה הפנייה להתאמת ההוצאה המותנת של רשם החשמלאים והאיגוד השיתופי.
משה גפני: נמנעים – אין פנייה 771 אושרה.
משה גפני: פנייה 772
משה גפני: פנייה מספר 772.
רן רידיג: הפנייה נועדה למימון הסכם הפרישה בשירות התעסוקה בסך 17.7 מיליון שקלים, לרבות תוספת 39 תקני רכב.
רן רידיג: בנוסף, הפנייה מיועדת לביצוע - - -
משה גפני: מה זה תקני הרכב?
רן רידיג: חלק מהסכם הפרישה, שדרוג תנאים לעובדים הקיימים שכלל, בין היתר, תוספת של 39 תקני רכב.
משה גפני: נמנעים – אין פנייה 772 אושרה.
משה גפני: פניות 776-774
משה גפני: פניות 774 עד 776.
גיא הרמתי: הפנייה נועדה להעברת מיליון ומאה אלף שקלים ממשרד הרווחה למשרד הפנים לצורך ייעוץ ארגוני ללשכות הרווחה ברשויות המקומיות וכן לביצוע שינויים פנימיים בתקציב משרד הרווחה.
משה גפני: נמנעים – אין פניות 776-774 אושרו.
משה גפני: פניות 780-777
משה גפני: פניות 777 עד 780, בבקשה, מישהו מסביר את זה?
משה גפני: פניות 783-781
משה גפני: פניות 781 עד 783, בבקשה.
דורון סמיש: כן, פנייה תקציבית זו נועדה לתגבור סך של 11,201 אלפי ש"ח בהוצאת נטו בסך של 62 - - -
משה גפני: רוקח, זה שלך?
שמעון רוקח: כן, בסדר.
שמעון רוקח: הוא הרפרנט שלנו באוצר.
שמעון רוקח: אם אתה רוצה אני אציג, אין לי בעיה.
דורון סמיש: סך של 32,000 אלפי ש"ח בהוצאה מותנת בהכנסה למשרד המשפטים שעיקרם: פרויקטים של בינוי ושיפוץ לשכות הוצאה לפועל, תגבור מערכת המחשוב של בתי המשפט.
דורון סמיש: כמו כן פנייה זו מבצעת שינויים פנימיים שעיקרם תגבור בתי הדין הרבניים בגין טיפול בנביעה בבית הדין בחיפה ובגין טיפול בנלוות שכר והעברת הרשמים והקלדניות מבתי המשפט לרשות האכיפה, בהתאם לסיכום הפרדת ההוצאה לפועל.
משה גפני: יפה, כל הכבוד לכם.
שמעון רוקח: יש כאן עוד שבעה מיליון שקל הרשאה להתחייב.
דורון סמיש: אבל זה הסטה פנימית.
משה גפני: מה זה הסטה פנימית?
דורון סמיש: זאת הסטה מתקנה של שיפוץ כללי לתקנה ייעודית - - -
משה גפני: שיפוץ כללי של בתי הדין?
דורון סמיש: תקנה ייעודית של השיפוץ וההשקעות.
שמעון רוקח: אנחנו קיבלנו את בית המשפט הישן באשקלון לצורכי שיפוץ נכס מדינה.
משה גפני: אתם יותר גדולים מהחיים.
משה גפני: כל הכבוד, באמת כל הכבוד.
משה גפני: רק אם אתה יכול להגיד לי בסוף, בחשבון הסופי, כמה הולך לבתי המשפט וכמה לבתי הדין הרבניים?
אורי אריאל: אחד לתשע.
דורון סמיש: לבתי המשפט – 25 מיליון ולבתי הדין הרבניים - - -
עתניאל שנלר: תשאל אותו אחר כך כמה תיקים יש בזה ובזה, כמה בתי משפט - - -
משה גפני: הכול כבר היה פה.
משה גפני: כמה, נו?
דורון סמיש: לבתי הדין הרבניים מיליון וחמש מאות, ושבעה מיליון בהרשאה להתחייב.
משה גפני: הנביעה בחיפה.
משה גפני: כמה לבתי המשפט?
דורון סמיש: 25 מיליון.
דורון סמיש: 25 מיליון – סליחה 6 מיליון ו-300 אלף.
משה גפני: מה היינו עושים אם לא הייתה הנביעה בחיפה?
משה גפני: ואתם, מה שיפה אצלכם - - -
שמעון רוקח: אנחנו נמכור את המים למי כרמל.
משה גפני: תמכרו את המים, אתם יכולים למכור גם תותים, אבל הכי יפה אצלכם זה שאתם מרוצים מזה שנותנים לכם את הבניינים הישנים של בתי המשפט.
שמעון רוקח: תמיד זה ככה, כל הזמן.
משה גפני: נמנעים – אין פניות 783-781 אושרו.
עתניאל שנלר: גפני, אתה יודע למה הם לוקחים רק את הישנים?
עתניאל שנלר: לפי שיטתכם – חדש אסור מן התורה.
משה גפני: שיטתנו – אני אגיד לך בדיוק.
משה גפני: אני חוזר לפניות מספר 777 עד 780.
רן רידיג: הפנייה נועדה להעברת סך של כ-5.7 מיליוני שקלים למנהלת השירות האזרחי-לאומי, למטרות הבאות: 1.
רן רידיג: העברת כ-2.7 מיליון שקלים ממשרד החינוך עבור תקצוב 150 תקני שירות של בני האוכלוסייה הערבית.
רן רידיג: 2.
רן רידיג: העברת 2.6 מיליון שקלים ממשרד הבריאות וכחצי מיליון שקלים ממשרד הרווחה עבור תקצוב של 150 תיקני שירות אזרחי של אנשים עם מוגבלות.
רן רידיג: 3.
רן רידיג: הגדלת תקנת ההשתתפות ב-480 אלפי ש"ח והגדלת מספר תיקני השירות של בני האוכלוסייה הערבית במשרד הבט"פ.
רן רידיג: כמו כן הפנייה נועד לביצוע שינויים פנימיים עבור מימון קורסים לימודי שפה כמנוף תעסוקתי למתנדבים ערבים מתוקף החלטת ממשלה 4193.
משה גפני: זה הכול לאוכלוסייה הערבית?
רן רידיג: לא.
רן רידיג: אנשים עם מוגבלות יש כאן; יש כאן תקנים של אוכלוסייה ערבית להתנדבות; גם לגבי אוכלוסייה חרדית כמובן, יש כאן סוגיה של תקני שירות.
משה גפני: עזוב אותי עם החרדים.
רן רידיג: בסדר.
רן רידיג: אבל יש תופעה של גידול מרשים במספר המתנדבים הערבים לשירות אזרחי.
משה גפני: פה אין חרדים בכלל.
משה גפני: טוב, מי בעד אישור הפניות ירים את ידו.
משה גפני: נמנעים – אין פניות 780-777 אושרו.
משה גפני: פניות 787-784
משה גפני: אני ממשיך הלאה מאיפה שעצרנו, פניות 784 עד 787.
שירה ברגמן: כן.
שירה ברגמן: פנייה זו נועדה לתקצוב סך של 5,245 אלפי שקלים שעירם עבור המטרות הבאות: 1.
שירה ברגמן: סך שך 3,275 אלפי שקלים - - -
משה גפני: בסדר, אכסון גז טבעי, ראיתי.
משה גפני: מה זה אכסון גז טבעי?
משה גפני: מה זה המאגר?
שירה ברגמן: מאגר Mari-B.
שירה ברגמן: מנסים להבין אם קיים פוטנציאל טכנולוגי לאכסן גז ב- Mari-Bשיחזק את האמינות - - -
משה גפני: מה זה מיליון שקל למכון הסיסמולוגי?
שירה ברגמן: זה תקציב שמועבר ממשרדו של השר בני בגין לשימושיו של המכון הסיסמולוגי.
טמיר כהן: לא שמעתי – שמונה תקנים?
שירה ברגמן: לא, לא.
שירה ברגמן: עדיין לא.
שירה ברגמן: זה תקציב ממשרדו של השר בני בגין לפעילות השוטפת של המכון הסיסמולוגי.
משה גפני: ומה זה 650 אלף ש"ח?
משה גפני: אלו שירותים?
שירה ברגמן: מדובר במחקרים בנושא רעידות אדמה.
משה גפני: מה זה 320 אלף?
שירה ברגמן: מדובר ב-200 אלפי שקלים ממשרד הבריאות עבור מחקר להתייעלות אנרגטית או לא מחקר אלא פרויקט להתייעלות אנרגטית במוסדות שקשורים לבריאות ו-120 אלפי שקלים גם בנושא הערכות לרעידות אדמה.
משה גפני: נמנעים – אין פניות 787-784 אושרו.
משה גפני: פניות 789-788
משה גפני: פניות 788 ו-789.
טמיר כהן: אלה התקנים?
שירה ברגמן: פנייה תקציבית זו מיועדת לתקצוב סך של 13,500 אלפי ש"ח בהוצאה עבור פרויקטים ממשרד התחבורה בהתאם לקצב הביצוע בפועל.
משה גפני: איזה פרויקטים?
מורן מזור: מדובר בתגבור תקציב פיתוח תחבורה בהתאם לקצב ביצוע.
מורן מזור: כאן מדובר בפרויקט עוקף קריות.
משה גפני: אבל אישרנו את זה כבר.
משה גפני: זה הפרויקט שעליו מדובר?
מורן מזור: מדובר בתוספת מזומן לפרויקט.
משה גפני: נמנעים – אין פניות 789-788 אושרו.
משה גפני: פנייה 790
משה גפני: פנייה 790, בבקשה.
שירה ברגמן: עכשיו הגענו לתקנים.
שירה ברגמן: פנייה זו נועדה לתקצוב שמונה תקני שיא כוח אדם עבור שדרוג המכון הסיסמולוגי למחקר וניתור תנאי קרקע ורעידות אדמה בהתאם לסיכום תקציבי עם משרד האוצר.
משה גפני: נמנעים – אין פנייה 790 אושרה.
משה גפני: פנייה 791
משה גפני: פנייה 791.
רן רידיג: הפנייה נועדה לתקצוב הרשאה להתחייב בסך 48 מיליוני ש"ח ממשרד התמ"ת לצורך פתיחת מרכז הכוון ייעודי לאוכלוסייה החרדית בירושלים, ותקצוב 2.5 מיליון שקלים למימון המשך פעילות תכנית רשות מקדמת תעסוקה, וכן תקצוב כ-2.3 מיליוני שקלים למימון הגדלת מספר התלמידים החרדים במערכת בתי הספר המקצועיים במשרד התמ"ת.
רן רידיג: כן, שלושה דברים.
משה גפני: אני מבקש יותר פרטים.
רן רידיג: מה אתה רוצה לדעת?
משה גפני: את הכול: איפה זה עומד, דרך איפה זה עובר.
משה גפני: אני רוצה פרטים מפני שאני בשעתו עסקתי בעניין הזה.
משה גפני: אני אאשר את הפנייה - - -
רן רידיג: אתה רוצה שאני אגיד עכשיו?
משה גפני: תבדוק יותר לעומק – אני רוצה לדעת יותר פרטים.
משה גפני: אני אאשר את זה ואני אעשה רביזיה ואקבל ממך יותר פרטים.
משה גפני: נמנעים – אין פנייה 791 אושרה.
משה גפני: אני עושה רביזיה על הפנייה הזאת.
משה גפני: אני מבקש את כל הפרטים, בסדר?
משה גפני: פנייה 793
משה גפני: פנייה 793.
אורטל גבריאלי: הפנייה נועדה להגדיל את תקציב ההרשאה להתחייב בשכר דירה של משרדי הממשלה בסך 272 מיליוני ₪ וכן סך של 300 אלפי ₪ בהרשאה להתחייב עבור ביצוע סדק נכסי כבאות.
משה גפני: נמנעים – אין פנייה 793 אושרה.
משה גפני: פנייה 794
משה גפני: פנייה 794, בבקשה.
דוד ניימן: אני ממנהל מקרקעי ישראל.
דוד ניימן: שינויים פנימיים בתקציב מנהל מקרקעי ישראל.
דוד ניימן: הגדלת תקציב השמירה על הקרקע בסך של 3.17 מיליון שקל בהוצאה עבור ביצוע פעולות שוטפות; הגדלת תקציב התכנון בהרשאה להתחייב של 32,738 אלפי ₪; הגדלת תקציב הפינויים בסך של 379,500 אלף ₪ לפי הפירוט הבא: 250 מיליון שקל עבור הסכם תכנון מחנות צה"ל, 115 מיליון שקל עבור הסכם מקרקעין עם רשות השידור, 14.5 מיליון שקל עבור פינויים אחרים והגדלת תקציב תשלומי חלף היטל השבחה בסך של 142,138 אלפי ₪.
משה גפני: מה זה "הגדלת תקציב התכנון בהרשאה להתחייב"?
דוד ניימן: אנחנו מתכננים שימושי קרקע, מגורים בעיקר, וצריכים לחתום - - -
משה גפני: איפה, בירושלים?
דוד ניימן: בכל הארץ.
משה גפני: פנייה 795
משה גפני: פנייה 795, בבקשה.
צור אגזאן: פנייה זו נועדה לביצוע שינויים פנימיים בתקציב המשרד לשירותי דת בסך של 1,600 אלפי שקלים עבור מימון הכשרות עבור תמיכה לקבורה אזרחית; סל של 880 אלפי שקלים עבור תגבור פעולות הפיקוח והבקרה; סך של 400 אלפי שקלי עבור תגבור תקנת נסיעות לחו"ל.
משה גפני: נסיעות לחו"ל של מי?
משה גפני: של אלו שנקברים בקבורה אזרחית?
צור אגזאן: לא.
צור אגזאן: זה ביקורות הפעילות של ההסתדרות הציונית - - -
משה גפני: מי נוסע לחו"ל?
צור אגזאן: יש כנס רבנים ועבור ביקורות של פעילות ההסתדרות הציונית בחו"ל.
משה גפני: אנחנו צריכים לאשר תקנת נסיעות לחו"ל?
צור אגזאן: זה ביקורות עבור פעילויות של ההסתדרות הציונית בחו"ל.
משה גפני: מה זה תגבור תקנת נסיעות לחו"ל?
צור אגזאן: היה צריך בשביל זה כסף אז עשינו שינוי - - -
משה גפני: מישהו נוסע לחו"ל – אני יכול לקבל תשובה לשאלה הזאת: מי נוסע לחו"ל?
צור אגזאן: השר, המנכ"ל.
משה גפני: ההסתדרות הציונית?
צור אגזאן: עשו ביקורות על זה, ביקורות על הפעילויות שלהם.
צור אגזאן: עושים פעילויות בחו"ל - - -
משה גפני: מי עושה את הפעילות בחו"ל?
משה גפני: אם אני אבין אז אני אאשר.
משה גפני: אם אני לא אבין – אני לא אאשר.
משה גפני: אתה מבקש 400 אלף ₪ עבור תקנת נסיעות לחו"ל, מישהו יודע להסביר מה זה?
צור אגזאן: כן.
צור אגזאן: ההסתדרות הציונית עושה פעילויות בחו"ל – חלק בבתי ספר, חלק בכנס רבנים – בשיתוף פעולה עם המשרד.
צור אגזאן: עבור זה יש ביקורות שנוסעים ורואים שהכול תקין שם, שעושים את הפעולות - - -
משה גפני: מי נוסע?
משה גפני: אני מאוד מצטער, אני לא מאשר את זה.
משה גפני: אני רוצה יותר פרטים – ממתי השר והמנכ"ל נוסעים לעשות ביקורות בחו"ל?
צור אגזאן: אני אעביר לך - - -
משה גפני: תעביר את הפרטים.
משה גפני: פניות 797-796 ו-800
משה גפני: פניות 796, 797, 800.
משה גפני: לא רק 800, זה גם 796 ו-797.
שירלי ברנע: אני יכולה להסביר את 800?
משה גפני: כן, תסבירי.
שירלי ברנע: הפנייה נועדה לתקצב את הנושאים הבאים: סך של 1,769 אלפי שקלים ממשרד ראש הממשלה עבור פרויקטים משותפים; סך של 394 אלפי שקלים ממשרד החקלאות לרשות נחל הירקון; סך של 50.9 מיליון ₪ בהרשאה להתחייב עבור פרויקט פיתוח פארק נחל באר שבע; הפחתת פליטות גזי חממה ופרויקטים נוספים; הגדלת ההכנסה המיועדת בהוצאה המותנת בהכנסה בקרן הניקיון בסך של 75,500 אלפי שקלים בשל גידול בצפי ההכנסות; תקצוב ארבעה תקני כוח אדם בסך של 5.5 מיליון שקל עבור תגבור אגף ים וחופים לנושא קידוחי גז ונפט.
משה גפני: נמנעים – אין פניות 797-796 ו-800 אושרו.
משה גפני: חבר הכנסת שכיב שנאן ביקש על זה רביזיה ויש על זה רביזיה.
שירלי ברנע: אפשר לדעת למה?
משה גפני: אני אגיד לך – הייתה צריכה להגיע לפה פנייה על מיליון וחצי שקל, היה סיכום שזה עובר לכביש הנופית.
שירלי ברנע: ניסיתי לברר את זה אתמול – אייל אפשטיין בחו"ל כרגע - - -
משה גפני: מה זה שייך לאייל אפשטיין?
משה גפני: אייל אפשטיין העביר את זה למשה בר סימנטוב כבר מזמן.
שירלי ברנע: אני אברר ואודיע לך.
משה גפני: את יודעת להגיד לנו גם לגבי הגריטה?
משה גפני: אני דיברתי על השר לפני שבועיים על גריטת הרכבים והוא אמר לי שבודקים משהו ומתחילים – אני לא מקבל תשובות.
שירלי ברנע: אני לא יודעת את הפרטים.
משה גפני: את יכולה לברר את שני הדברים האלה ולתת לנו תשובה?
משה גפני: אני עומד חסר אונים מול המשרד, באמת.
משה גפני: פניות 802-801
משה גפני: פניות 801 ו-802.
משה גפני: כן, מי מסביר?
משה גפני: בעניין מגזרי המיעוטים.
ציון פיניאן: יש שם בדף השני – זה לקידום הנגב והגליל.
משה גפני: תבדקו מי מסביר את זה.
משה גפני: פניות 805-803
משה גפני: פניות 803 עד 805, משרד הרווחה.
גיא הרמתי: הפנייה נועדה להעברת 3.5 מיליון שקלים ממשרד ראש הממשלה למשרד הרווחה לטיפול בקורבנות זנות ולצורך פעולות רווחה קהילתיות; וכן רבע מיליון שקל ממשרד התמ"ת לצורך עידוד תעסוקת עיוורים.
משה גפני: נמנעים – אין פניות 805-803 אושרו.
משה גפני: פניות 807-806
משה גפני: פניות 806 עד 807.
משה גפני: פניות 809-808
משה גפני: פניות 808 ו-809, החטיבה להתיישבות, משרד החקלאות.
משה גפני: פניות 812-810
משה גפני: פניות 810 עד 812.
יאיר וולף: פנייה זו נועדה לתגבר את תקציב ההוצאה של מנהלת תנופה בסך של 124,033 אלפי ₪ – סך של 4,663 בהרשאה להתחייב וכן לבצע שינויים פנימיים בסך של 20 אלף אלפי ₪ בן העברות פנימיות לתקציב ההרשאה להתחייב.
יאיר וולף: עיקר השינויים הם הגדלת הפיצויים לפרטיים בסך של 55 מיליון, עסקים סך 40 מיליון, הגדלת תקציב עבור - - -
משה גפני: בהתאם לחוק?
יאיר וולף: בוודאי.
משה גפני: נמנעים – אין פניות 812-810 אושרו.
משה גפני: פניות 815-813
משה גפני: פניות 813 עד 815.
אופיר להב: מדובר בהמרה של מזומן להרשאה להתחייב בהתאם ליישום החלטת הממשלה בהמלצות ועדת טרכטנברג.
משה גפני: מה, טרכטנברג הגיע לפה?
אופיר להב: מדובר בבניית מקבצי דיור לקשישים עולים במסגרת - - -
משה גפני: אז למה זה ועדת טרכטנברג?
משה גפני: זאת לא החלטה של הממשלה?
אופיר להב: ועדת טרכטנברג החליטה את זה וזה קיבל תוקף של החלטת ממשלה ב-18 במרץ.
משה גפני: אז זה החלטת ממשלה.
משה גפני: הממשלה יודעת – אין לה שכל להחליט דבר כזה לבד?
משה גפני: אין לה שכל.
אופיר להב: אולי לתקציב אין לה לבד.
משה גפני: טרכטנברג מביא תקציב?
אופיר להב: לא יודע.
משה גפני: מהוצאות הכיבוד?
משה גפני: נמנעים – אין פניות 815-813 אושרו.
משה גפני: גם כן שטות שנהייתה פה במדינה.
משה גפני: פניות 817-816
משה גפני: פניות 816 עד 817.
משה גפני: זה אתה, שטיינמץ.
דוד שטיינמץ: סליחה, איזה מספר?
משה גפני: 816 עד 817.
משה גפני: נראה לי שעוד לא התפללת מנחה.
דוד שטיינמץ: הפנייה הזאת נועדה לאשר תשלומים עבור התחייבויות שנתנו לאינטל עבור שדרוג FAB-28 בקריית גת וסכום של 20 מיליון שקל לחברת טאואר בגין הקמת המפעל במגדל העמק.
משה גפני: בסדר, מה לעשות עכשיו?
משה גפני: שנאשר?
משה גפני: נמנעים – אין פניות 817-816 אושרו.
משה גפני: יש פה טרכטנברג, אז אני מדלג על זה.
משה גפני: פניות 799-798
משה גפני: יש פה מספר פנייה לוועדה 798 עד 799.
משה גפני: הפנייה הזאת היא על עוף עזה, על ההנחות בארנונה.
משה גפני: בבקשה, תסביר.
סיון להבי: הפנייה נועדה להעברת 13 מיליון ₪ לרשויות בעוטף עזה עבור שיפוי בגין הנחות ארנונה בהתאם להחלטת ממשלה 4059 מ-1 בינואר - - -
משה גפני: משפים את הרשויות המקומיות בעוטף עזה - - -
סיון להבי: הרשויות נותנות הנחה לתושבים ובגין זה מקבלות החזר מהמדינה.
משה גפני: זה 13 מיליון ₪?
משה גפני: זה בחבילה שהממשלה החליטה?
סיון להבי: לא, זאת החלטת ממשלה מתחילת השנה ועכשיו מקבלים את התקצוב.
סיון להבי: מי בעד אישור הפניות ירים את ידו.
סיון להבי: מי נגד?
סיון להבי: אין.
סיון להבי: מי נמנע?
סיון להבי: בעד – פה אחד
סיון להבי: נמנעים – אין פניות 799-798 אושרו.
משה גפני: פנייה 818
משה גפני: פנייה מספר 818.
משה גפני: שיכון.
משה גפני: טרכטנברג – מצחיקים.
משה גפני: יש מישהו ממשרד השיכון?
משה גפני: נראה לי שמשרד האוצר נגד טרכטנברג.
משה גפני: פניות 820-819
משה גפני: פניות 819 ו-820.
סיון להבי: הפנייה נועדה לתגבור תקציב משרד הפנים.
סיון להבי: תקצוב של 40 אלף ₪ עבור מענקים להתיישבות צעירה ביו"ש; 36 אלפי ₪ עבור מענקים ביטחוניים לרשויות מקומיות ביו"ש; 1,700 אלפי ₪ לוועד המקומי בחברון; 350 אלפי ₪ עבור מענק הבירה ועוד 300 אלפי ₪ עבור מענק הבירה; 1,870 אלפי ₪ בהוצאה בהרשאה להתחייב עבור מערך החרום ברשויות המקומיות.
משה גפני: נמנעים – אין פניות 820-819 אושרו.
משה גפני: פניות 824-821
משה גפני: פניות 821 עד 824.
חביב קטן: הפנייה נועדה לתקצוב הנושאים הבאים: סך של 10.5 מיליון ₪ עבור תקצוב הלוואה לבימה בהתאם לתכנית ההבראה; 9 מיליון ₪ עבור - - -
משה גפני: מה הבימה יעשו עם הלוואה של 40.5 מיליון ₪?
חביב קטן: יש הסכם הבראה שנחתם יחד עם משרד האוצר וחלק מהסכם ההבראה מדבר על זה שהמדינה תיתן הלוואה של 40.5 מילון ₪ לגוף והם יחזירו אותה בפריסת תשלומים.
משה גפני: כן, תמשיך.
חביב קטן: 9 מיליון ₪ עבור תקצוב הסכם ההבראה ברשות העתיקות; 6.8 מיליון ₪ עבור מימון החלטת ממשלה בנושא בית התפוצות; 3.2 מיליון ₪ עבור מימון הרשאות פעילות מחוץ לבניין; 2.9 מיליון ₪ השלמות שכר; 1.7 מיליון עבור החלטת ממשלה עיר הספורט אילת; 4 מיליון ₪ עבור פעולות נוספות.
משה גפני: הלוואה להבימה, בית התפוצות, אכסניית נוער, בית בן גוריון בנגב, יד בן צבי, מו"פים, פיילוט, מכון וינגייט – אני בודק, אולי יש פה איזו ישיבה כדי שהעיתונאים יכתבו משהו – כך הם לא יכתבו כלום.
משה גפני: נמנעים – אין פניות 824-821 אושרו.
משה גפני: פנייה 825
משה גפני: פנייה 825.
משה גפני: משרד המדע.
חביב קטן: הפנייה התקציבית נועדה לבצע שינויים פנימיים בתקציב משרד המדע על מנת להתאים את מסגרת התקציב לקצב הביצוע בפועל.
משה גפני: נמנעים – אין פנייה 825 אושרה.
משה גפני: פניות 826-827
משה גפני: פניות 826 עד 827.
שירלי ברנע: אני מהמשרד להגנת הסביבה.
מעין נשר: ואני ממשרד האוצר.
שירה ברגמן: זאת פנייה משותפת.
מעין נשר: הפנייה נועדה להעביר סך של 645 אלפי שקלים מהמשרד להגנת הסביבה למשרד החקלאות לצורך קידום השימוש בקומפוסט, השתתפות בתקצוב בנק הגנים והדברה ביולוגית.
מעין נשר: בנוסף, הפנייה נועדה לערוך שינויים פנימיים בתקציב משרד החקלאות בהתאם לבקשת המשרד.
משה גפני: את זוכרת שאת צריכה לברר לי, בסדר?
מעין נשר: טוב.
משה גפני: נמנעים – אין פניות 827-826 אושרו.
משה גפני: פנייה 828
משה גפני: פנייה 828.
מעין נשר: הפנייה נועדה לערוך שינויים פנימיים בתקציב התמיכות של משרד החקלאות לבקשת המשרד, ביניהם השלמת תקצוב בתכנית חוק הגליל בשל עליית תשומות הייצור בביצים ופטמים.
משה גפני: נמנעים – אין פנייה 828 אושרה.
משה גפני: פניות 833-831
משה גפני: פניות 831 עד 833.
מעין נשר: הפנייה נועדה לתקצוב סך של 14 מיליון שקלים ו-924 אלפי ₪ מתקציבו השוטף של המשרד לביטחון פנים לתקציב הפיתוח של המשטרה לשם תשתיות במרכז ההדרכה של משטרת ישראל ובגין בינוי תחנת שרת במתחם לוינסקי וכן לביצוע שינויים פנימיים.
משה גפני: מה זה מתחם לוינסקי?
מעין נשר: במתחם לוינסקי שנמצא בדרום העיר תל אביב.
יוליה טפר: באזור התחנה המרכזית בתל אביב.
אורי שמרת: אני רפרנט חינוך באגף התקציבים - - -
אורי שמרת: הצגתי את שמי - - -
משה גפני: על מה אתה מגיע את שמך?
אורי שמרת: על חינוך.
אורי שמרת: חשבתי שעברת לפנייה הבאה.
משה גפני: עוד לא אמרתי.
משה גפני: מספר פנייה 834.
אורי שמרת: הפנייה נועדה לביצוע שינויים פנימיים בתקציב משרד החינוך, שעיקרם: העברת כ-48 מיליון ₪ עבור ליווי הסעות בחינוך המיוחד; העברת 4 מיליון שקלים עבור פדיון ימי מחלה של מורים שהגיעו לגיל 55 מכוח הסכמי שכר; העברת 1.15 מיליון עבור הביתן היהודי באושוויץ בהתאם להחלטת ממשלה 3840 מיום 17 בנובמבר 2011; בנוסף, הפנייה נועדה להעביר 3 מיליון שקלים ליד ושם ו-3 מיליון שקלים לסמינרים להכשרת עובדי הוראה בהתאם להסכם הקואליציוני עם הבית היהודי.
משה גפני: מה זה כל אלה?
משה גפני: זה רגיל, העברות רגילות?
משה גפני: מה זה הסמינרים להכשרת עובדי הוראה?
משה גפני: לאשר את זה, נכון?
משה גפני: נמנעים – אין פנייה 834 אושרה.
משה גפני: פנייה 835
משה גפני: מספר פנייה לוועדה מספר 835.
אורי שמרת: הפנייה נועדה לבצע את השינויים הבאים בתקציב מנהל הפיתוח של משרד החינוך: התאמת תקציב המזומנים בהתאם לקצב הוצאת המזומנים בפועל; העברת 8,700 אלפי ₪ עבור חידוש מבנים במערכת החינוך; העברת 1.5 ₪ עבור בניית מדרשה ברמת הגולן.
ציון פיניאן: כמה ברמת הגולן?
אורי שמרת: מיליון וחצי.
משה גפני: נמנעים – אין פנייה 835 אושרה.
משה גפני: פניות 837-837
משה גפני: פניות 836 עד 837.
משה גפני: פניות 841-838
משה גפני: פניות 838 עד 841.
אורי שמרת: הפנייה נועדה להעביר לתקציב משרד החינוך את הסכומים הבאים: סך של 8,437 אלפי ₪ מתקציב המשרד לאיכות הסביבה עבור פרויקטים חינוכיים לשמירה על הסביבה; סך של 4 מיליון שקלים מתקציב משרד ההסברה והתפוצות עבור סיוע לתלמידים בתפוצות לפרויקט הכשרת מנהיגות של תלמידים מהתפוצות הלומדים בישראל; סך של 1.8 מיליון מתקציב המשרד לאזרחים ותיקים עבור מיזם אות ותעודה לתיעוד סיפורי ניצולי שואה; סך של 2,700 אלפי ₪ למשרד ראש הממשלה עבור הביתן היהודי באושוויץ ופרויקטים נוספים ביד ושם.
משה גפני: נמנעים – אין פניות 841-838 אושרו.
משה גפני: איפה ההודעות?
משה גפני: פנייה 768
משה גפני: אני חוזר לעמוד 62.
משה גפני: מספר פנייה לוועדה 768 של משרד הבריאות.
רועי כפיר: הפנייה נועדה לביצוע שינוי פנימי בתקציב משרד הבריאות על מנת לממן הסכם פשרה עם חברת הומנה לגבי תביעות כנגד המדינה בפרשת רמדיה.
משה גפני: משרד הבריאות מבקש את זה?
רועי כפיר: הוא היה צד - - -
רועי כפיר: סך הכול - - -
משה גפני: 14.5 מיליון ₪?
רועי כפיר: אני מתנצל, היה אמור להגיע נציג של המשרד עצמו אבל הם לא הודיעו לי שהוא לא הגיע.
משה גפני: זה 14.5 מיליון ₪?
רועי כפיר: אני אבדוק את זה – כן, התשובה חיובית.
משה גפני: יש הודעות?
משה גפני: הודעה 43008
משה גפני: הודעה מספר 43008.
משה גפני: נמצא פה מישהו ממיפוי?
משה גפני: הודעה 46003
משה גפני: הודעה מספר 46003.
טמיר כהן: כן, משרד הפנים חזר.
טמיר כהן: פניות 836 ו-837.
משה גפני: פניות 836 עד 837, בבקשה, מנהל החרום במשרד הפנים.
סיון להבי: הפנייה נועדה להעברת סך 5,130 אלפי ₪ עבור מנהל החרום במשרד הפנים.
משה גפני: נמנעים – אין פניות 837-836 אושרו.
ציון פיניאן: מסירים את הרביזיות?
ציון פיניאן: עכשיו דיברה אתי פרח מלשכת ראש הממשלה.
משה גפני: אני לא מצביע עכשיו בגלל ששכיב הסיר את הרביזיה.
ציון פיניאן: הסיר?
ציון פיניאן: כשהיא דיברה אתי, אני לא יודע אם הודיעו לה על רביזיות - - -
משה גפני: בסדר, אבל צריך לדבר אתו.
משה גפני: אני לא מציע ללכת בכוח, גם עם שכיב דיברתי.
ציון פיניאן: בסדר, זה סוף קדנציה – מה אכפת לנו?
משה גפני: נשכנע אותו.
ציון פיניאן: טוב, אם תשכנע אותו – בבקשה.
משה גפני: טוב, רבותי, אני נועל את הישיבה.
משה גפני: הרביזיה על משרד ראש הממשלה של חבר הכנסת שכיב שנאן הוסרה וצריך לדבר עם אורי אריאל שיסיר את הרביזיות שלו.
משה גפני: אם לא – אנחנו נצביע בשבוע הבא.
משה גפני: על סדר היום ערבות מדינה לחברת החשמל להנפקת אג"ח.
משה גפני: קבענו ישיבה של ועדת הכנסת למחר בכנסת.
משה גפני: פנו אליי גם משרד האוצר וגם אחרים בקשר לדחיפות קיום הישיבה ואישור ערבות המדינה, לעשות את זה כמה שיותר מהר מכיוון שחברת החשמל נמצאת במשבר כלכלי.
משה גפני: האמת היא שבסופו של דבר פנה אליי ביום שישי יושב ראש הכנסת וביקש ממני להקדים את הישיבה.
משה גפני: אני לא יודע בדיוק אם זה תקין או לא תקין.
משה גפני: זה תקין מבחינה משפטית, אני לא בטוח שזה תקין מבחינה ציבורית מכיוון שוועדת הכנסת קבעה ארבעה ימים, וארבעה ימים מיום שישי להיום זה היה המועד המוקדם ביותר.
משה גפני: אני לא בטוח שאני עושה נכון, אבל מכיוון שאני כבר עושה את זה אז הגמרא אומרת שבן אדם לא יהיה טועה על הראשונות.
משה גפני: אז מכיוון שאנחנו כבר עושים זה בסדר.
משה גפני: אולי הייתי צריך לעשות את הישיבה ביום רביעי.
משה גפני: מי יגיש את בקשת הערבות של שר האוצר?
משה גפני: דורון, מנכ"ל האוצר.